CELEX: 62013TN0553
Language: sk
Date: 2013-10-17 00:00:00
Title: Vec T-553/13: Žaloba podaná 17. októbra 2013 — European Dynamics Luxembourg a Evropaïki Dynamiki/European Joint Undertaking for ITER and the Development of Fusion Energy

14.12.2013   
            
            
               SK
            
            
               Úradný vestník Európskej únie
            
            
               C 367/36
            
         Žaloba podaná 17. októbra 2013 — European Dynamics Luxembourg a Evropaïki Dynamiki/European Joint Undertaking for ITER and the Development of Fusion Energy
   (Vec T-553/13)
   2013/C 367/65
   Jazyk konania: angličtina
   
      Účastníci konania
   
   
      Žalobkyne): European Dynamics Luxembourg SA (Ettelbrück, Luxembursko) a Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Atény, Grécko) (v zastúpení: D. Mabger, advokát)
   
      Žalovaný: European Joint Undertaking for ITER and the Development of Fusion Energy
   
      Návrhy
   
   Žalobkyne navrhujú, aby Všeobecný súd:
   
               —
            
            
               zrušil rozhodnutie o zadaní verejnej zákazky žalovanému zo 7. augusta 2013, ktorá sa týka verejného obstarávania F4E-ADM-0464 (Ú. v. EÚ 2012/S 213-352451), ktorého predmetom bolo zadanie Rámcovej zmluvy na poskytovanie sériových služieb s názvom „Vykonávanie projektov v oblasti informačných a komunikačných technológií (ICT) pre Fusion for Energy“ (Ú. v. EÚ 2013/S 198-342743,
            
         
               —
            
            
               zaviazal žalovaného na náhradu škody žalobkyniam za stratu príležitostí získať zmluvu,
            
         
               —
            
            
               zaviazal žalovaného na náhradu exemplárnej škody žalobkyniam,
            
         
               —
            
            
               zaviazal žalovaného na náhradu trov konania a ďalších výdavkov žalobkýň spojených s touto žalobou, aj v prípade jej zamietnutia,
            
         
      Dôvody a hlavné tvrdenia
   
   Na podporu svojej žaloby žalobkyne uvádzajú dva žalobné dôvody.
   
               1.
            
            
               Prvý žalobný dôvod sa zakladá na tom, že žalovaný konal v rozpore s právnou úpravou EÚ, pretože pristúpil k hodnoteniu ponúk a zadaniu zákazky po uplynutí platnosti ponúk.
            
         
               2.
            
            
               Druhý žalobný dôvod sa zakladá na tom, že žalovaný konal v rozpore s právnou úpravou EÚ, pretože nedodržal povinnosť odôvodnenia. Žalovaný poskytol žalobkyniam hodnotiacu správu, ktorá neobsahovala nijaké konkrétne hodnotiace pripomienky týkajúce sa jej ponuky.